| *Felis nigripes*Gato de patas negras |
| --- |
| *Felis nigripes* no zoo de Wuppertal |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Carnivora |
| Suborde: | Feliformia |
| Familia: | Felidae |
| Subfamilia: | Felinae |
| Tribo: | Felini |
| Xénero: | *Felis* |
| Especie: | ***F. nigripes*** |

 |
| Nome binomial |
| ***Felis nigripes***Burchell, 1824 |
| Mapa de distribución do gato de patas negrasMapa de distribución do gato de patas negrasMapa de distribución do gato de patas negras |
| Subespecies |
| *Véxase o texto* |

***Felis nigripes*** é unha especie de mamífero carnívoro da familia dos félidos, subfamilia dos felinos e tribo dos felininos, pertencente ao xénero *Felis*.

É un pequeno felino que vive no suroeste de África, concretamente en Botsuana, Namibia e a República Surafricana.

É solitario e non se habitúa ben a condicións de catividade. Emite uns ruxidos roucos similares aos do león, pero de menor potencia. Esta cualidae é común nos felinos que viven en paraxes de grandes espazos descubertos, como o gato das areas, o *Otocolobus manul*, o león e, en menor medida, o gato salvaxe africano, e que precisan facer chegar os seus seus gritos o máis lonxe posíbel.

Taxonomía
---------

### Descrición

A especie foi descrita en 1824 polo naturalista e explorador británico William John Burchell, en *Travels Interior of Southern Africa*, **2**: 592.

### Etimoloxía

Para o xénero, véxase *Felis*.

O epíteto específico, *nigripes*, é un termo do latín científico formado pola raíz *nigri-*, do adxectivo latino *niger, -gra, -grum*, 'negro' e o elemento *-pes*, do substantivo latino *pēs, pedis*, 'pata de animal', en alusión á cor os seus pés. 

### Subespecies

Dentro desta especie recoñécense as seguintes dúas subespecies:

* *Felis nigripes nigripes* Burchell, 1824 en Botswana, Namibia e o nordeste de Suráfrica.
* *Felis nigripes thomasi* Shortridge, 1931 no sueste de Suráfrica.

Características
---------------

Retrato dun *Felis nigripes*
O *Felis nigripes* é unha das especies de felinos máis pequenos que existen. Os machos adultos pesan entre 1,9 kg e un máximo de 2,45 kg. As femias adultas pesan entre 1,3 kg e un máximo de 1,65 kg. Os machos acadan unha lonxitude de entre 36,7 a 43,3 cm e as súas colas de entre 16,4 a 19,8 cm de longo. As femias son máis pequenas cunha lonxitude total de 36,9 cm e colas de 12,6 a 17,0 cm de longo.

Soamente as almofadas e as partes inferiores das patas son de cor negra, o que lle dá ao gato o seu nome. A pelaxe varía entre a cor canela e marrón avermellada, e posúe manchas negras ou marróns que se fusionan para formar aneis nas patas, pescozo e cola. Porén, a pel é de cor rosa sen pigmentar, a diferenza da doutros gatos manchados.

Bioloxía
--------

Macho adulto sentado nun xardín.
### Hábitat e distribución

O gato de pés negro vive en zonas secas como sabanas, pasteiros e zonas semidesérticas con arbustos e árbores, en altitudes de até os 2000 m.

Endémico da África austral, habita en zonas secas, por onde está amplamente distríbuido, pero con pouca densidade de poboación.[] A súa área de distribución abarca desde o sur de Angola e o norte de Botsuana, polo norte, até a antiga provincia do Cabo, en Suráfrica, polo sur, comprendendo case toda Botsuana e Namibia.

### Comportamento

É un animal solitario e nocturno, difícil de ver, e aínda máis difícil de capturar debido ao seu reducido tamaño, aos seus costumes nocturnos e á súa propensión a vivir escondido, xa que pasa a maior parte do día no fondo dun tobo, onde se protexe da calor. Pasa o día descansando e sae a cazar despois da posta do sol.

### Alimentación

Debido ao seu pequeno tamaño, estes gatos cazan principalmente pequenas presas, como roedores e aves pequenas, aínda que tamén son capaces de cazar avutardas e lebres do Cabo, estas últimas máis pesadas ca el. Os insectos e as arañas reprenentan menos do 1 % da masa das presas consumidas. Son cazadores moi activos, chegando a matar até catorce pequenos animais nunha noite.

### Reprodución

Os *Felis nigripes* viven até 10 anos en cativerio. As femias acadan a madureza sexual aos 8 ou 12 meses. A súa época de apareamento dura só un ou dous días, e adoitan aparearse durante unhas horas, o que require localizar a machos rapidamente. Durante este período, a cópula repiítese con frecuencia. A xestación dura 63 a 68 días. Unha camada componse polo xeral de dúas crías, pero pode variar dunha a catro. Os cachorros pesan entre 60 e 84 g ao nacer cegos e indefensos aínda que son quen de arrastrarse despois dunhas poucas horas. Poden camiñar pasadas dúas semanas e comenzan a inxerir alimentos sólidos despois dun mes.

As femias poden ter até dúas camadas durante a primavera, verán e outono e edúcannos en tobeiras, movéndoos a novas localizacións regularmente despois da primeira semana. En xeral, as crías desenvólvense máis axiña que outros gatos dun tamaño semellante para adaptarse rapidamente a unha contorna relativamente hostil. Adoitan independizarse aos cinco meses de idade aínda que poden permanecer dentro do alcance da súa nai.

Notas
-----

1. 1 2 3 4  Sliwa, A. Wilson, B. Küsters, M. & Tordiffe, A. (2016): Black-footed Cat *Felis nigripes* na *Lista vermella* da UICN. Versión 2018-2. Consultada o 16 de decembro de 2018.
2. 1 2 3 4  *Felis nigripes* Burchell, 1824 en MSW.
3. 1 2  *Felis nigripes* Burchell, 1824 no ITIS.
4. ↑  Sliwa, A. (2004). Home range size and social organization of black-footed cats (Felis nigripes). Mammalian Biology 69 (2): 96–107.
5. ↑  Smithers, R.H.N. (1983) The mammals of the southern African subregion. University of Pretoria
6. ↑  Stuart, C.T. Wilson, V.J. (1988) The cats of southern Africa. Chipangali Wildlife Trust, Bulawayo.
7. ↑  Pollard, Michael (2003). The encyclopedia of the cat. Barnes and Noble Books. p. 369. ISBN 978-0-7607-3459-9.
8. ↑  Dorst, J. & Dandelot, P. 1973, p. 142.
9. ↑  Haltenorth, T. & Diller, H. 1986, p. 228.
10. ↑  Olbricht, G. & Sliwa, A. (1997): "In situ and ex situ observations and management of black-footed cats *Felis nigripes*". *International Zoo Yearbook* **35**: 81–89.
11. ↑  Sliwa, A. (1994): "Black-footed cat studies in South Africa". *Cat News* **20**: 15–19.
12. ↑  Sliwa, A. (2006): "Seasonal and sex-specific prey composition of black-footed cats *Felis nigripes*". *Acta Theriologica* **51** (2): 195–204.
13. ↑  Leyhausen, P. Tonkin, B. (1966). Breeding the black-footed cat (Felis nigripes) in captivity. International Zoo Yearbook 6: 178–182
14. ↑  Sunquist, M. & Sunquist, F. (2002): *Wild cats of the World*. Chicago: University of Chicago Press, pp. 76–82. ISBN 0-2267-7999-8.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Felis nigripes*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Felis nigripes Modificar a ligazón no Wikidata*** |

### Bibliografía

* Dorst, J. & Dandelot, P. (1973): *Guía de campo de los mamíferos salvajes de África*, Barcelona: Ediciones Omega, S. A.
* Groves, Colin & Peter Grubb (2011): *Ungulate Taxonomy*. Baltimore, Maryland, USA: Johns Hopkins University Press. ISBN 978-1-4214-0093-8.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-0021-9778-2.
* Jackson, Peter & Adrienne Farrell Jackson (1996): *Les félins, toutes les espèces du monde*: París / Lausanne: Delachaux et Niestlé. La bibliothèque du naturaliste. ISBN 2-6030-1019-0.
* Marion, Rémy; Catherine Marion, Géraldine Véron, Julie Delfour, Cécile Callou & Andy Jennings (2005): *Larousse des Félins*. París: Larousse. ISBN 2-0356-0453-2.
* Walker, E. (1975): *Mammals of the World*. 2 Vols. Sixth edition. Baltimore e Londres: Johns Hopkins University Press. ISBN 978-0-8018-5789-8.
* Wilson, Don E. & Reeder, Dee Ann M. eds. (2005): *Mammal Species of the World - A Taxonomic and Geographic Reference*. 3ª ed. Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos

* Carnívoros
* Feliformes
* Félidos
* Felinos
* Felininos
* *Felis*

### Ligazóns externas

* *Felis nigripes*. Black-footed cat na ADW.
* *Felis nigripes* Burchell 1824 na EOL.
* Black-footed cat *(Felis nigripes)* en ARKive.

|  |  |
| --- | --- |
| Identificadores taxonómicos | 
* ADW: Felis\_nigripes
* EOL: 328666
* Fossilworks: 224046
* GBIF: 2435037
* iNaturalist: 41957
* IRMNG: 10785265
* ITIS: 183800
* IUCN: 8542
* MSW: 14000054
* NCBI: 61379
* Species+: 6355

 |